**הליברליזם ומבקריו**

**דר בקי קוק**

 **סמסטר א' 2020**

הפילוסופיה הליברלית מגדירה במידה רבה את מערכת המושגים והערכים שבאמצעותם אנחנו מדמיינים את העולם הפוליטי והחברתי הרצוי: שיוויון בסיסי בין אנשים (גם של זכויות וגם של הזדמנויות); זכויות אזרחיות ופוליטיות שמקנות לפרט חירות; שלטון החוק כמנגנון שמייצר הגנה לזכויות אלה; אמונה ביכולות של הפרט לעצב את עולמה; ולבסוף החשיבות ואף הקדושה של חרות וחופש אמונה, דעה, ובחירה. זאת ועוד: ערכים אלה מהווים את אמות המידה להערכה שלנו של המשטר "הטוב" ושל מוסדות ופרקטיקות פוליטיות בסיסיות.

אך כיום, ובמהלך העשורים האחרונים, תפיסת העולם הליברלית מותקפת מכל עבר. מהשמאל - על כך שהיא אינה מספקת את מה שהיא הבטיחה, ושהיא מקדמת את האינטרסים של רק חלק קטן מהאוכלוסיה; מהימין- על כך שהיא אינה מעריכה ואינה מקדמת את היכולות הייצרניות שתמונות באדם ופועלת להצדיק ואולי אף לייצר פרט עצלן ותלותי, ושהיא אף זורה חלומות באספמיא וציפיות בלתי סבירות.

המטרה של קורס זה היא להקנות לתלמידים הכרה והבנה של המשנה הליברלית הבסיסית וכך לקדם אפשרות להתמודד עם התקפות אלה באופן מושכל.

 במקביל נשאל וננסה להתמודד עם השאלה: האם ניתן לנתק בין משנה ליברלית והיסטוריה ליברלית, והאם ניתן לגבש תפיסות ליברליות בחברה נטולת היסטוריה ליברלית, כמו למשל, בישראל. האם ניתן לפתח משטר דמוקרטי יציב בחברה נטולת מסורת כזו? ובכלל – מה הקשר בין דמוקרטיה וליברליזם? במהלך הקורס נקשר בין ערכים ומושגים ליברלים בסיסיים וסוגיות פוליטיות וחברתיות מרכזיות בחברה הישראלית כמו גיוס חרדים (“שיוויון בנטל"); לימודי ליבה; זכויות של קבוצות (של פלסטינים אזרחי ישראל, של נשים, של דתיים); הפרטה וצמצום גבולות מדינת הרווחה.

חובות הקורס:

1. השתתפות בשיעורים. (10%)
2. קריאה משבוע לשבוע (10%)
3. כל תלמיד יכתוב עבודה קצרה, בין 8-10 עמודים. את העבודה יש להגיש ביום האחרון של הסמסטר. הנחיות לכתיבת העבודה יינתנו בתחילת סמסטר ב'. הציון לעבודה יהווה כ –80% מהציון הסופי.
4. התאמות להוראה דרך הזום יעשו במקרה הצורך אך חובות הקורס תשארנה כמות שהם.

**נושאים ורשימת קריאה**

 **שבוע ראשון** (18/10) - הקדמה: מה זה ליברליזם? שאלות ונושאים מרכזיים.

קריאה: בקי קוק, “לֹיברליזם", פרק בספר *אי שיוויון,* בעריכת אורי רם וניצה ברקוביץ, הוצאת אוניברסיטת בן גוריון ומוסד ביאליק, 2005.

**שבוע שני** (25/10) – עקרונות הליברליזם הקלאסי: רקע היסטורי להתפתחות המחשבה הליברלית – המהפכה המהוללת באנגליה, תנועת ההשכלה, מלחמות הדת והמרד נגד סמכות אבסולוטית.

מתוך גרזון, **ליברליזם**, ע"מ 10 - 33.

**שבוע שלישי** (1/11) - חופש המצפון וסובלנות דתית כערכים מכוננים של הליברליזם הקלאסי.

גון לוק, "איגרת על הסובלנות," עמודים נבחרים.

**שבוע רביעי**  (8/11) – חופש המצפון – המשך.

ברוך שפינוזה, *מאמר תאולוגי מדיני*, פרק 19 ופרק 20.

**שבוע חמישי** (15/11)-– מקורותיה הרעיוניים של הליברליזם הכלכלי.

אדם סמיט, *עושר העמים*, פרקים נבחרים.

Edna Ullmann-Margalit, “The invisible hand and the cunning of reason,” from **Liberalism and its Practice,** edited by Dan Avnon and Avner de Shalit, pp. 64-79

**שבוע ששי** (22/11) – סרט: The Lord is not on Trial Here Today”"

סרט דוקומנטרי מצויין שמתעד את אחד המקרים החשובים ביותר בהתפתחות הפרדת הדת מהמדינה בארה"ב. <http://www.pbs.org/program/lord-is-not-on-trial-here-today/>

**שבוע שביעי ושמיני** (29/11 – 6/12) - הליברליזם המודרני: ההצדקה לחופש הביטוי ופלורליזם רעיוני; זכויות כאמצעי של *פיתוח* הפרט ולא רק כאמצעי *להגנתו.*

ג.ס. מיל, “על החירות", ע"מ 752-782

מתוך גרזון: עמ 97 – 105.

גון רולס, פרקים מתוך *תאורייה של צדק*

**שבוע תשיעי** ( 13/12) – חופשת חנוכה

**שבוע עשירי** (20/12) – הליברליזם הפמיניסטי

ז'וזה ברונר ויואב פלד, “על אוטונומיה, יכולות ודמוקרטיה: ביקורת הרב תרבותיות הליברלית,” מתוך **רב תרבותיות במדינה דמוקרטית ויהודית**, ע"מ 107-131

**שבוע אחת עשר** (27/12) –הליברליזם הפמיניסטי ורב תרבותיות

"העדפה מתקנת והבטחת ייצוג בישראל", ענת מאור.

סוזן מוקין-אולר, “האם רב תרבותיות טובה לנשים?”

**שבוע שנים עשר**  (3/1) – האם תיתכן לאומיות ליברלית?

יוסף אגסי, **בין דת ולאום**, ע"מ 31-117 (תקראו כמה שאפשר...)

**שבוע שלוש עשר** (10/1) – סיכום הקורס